Emnekatalog til BGT- rapport

BGT-rapporter skal generelt have fokus på såvel byggeproces som den endelige kvalitet. Emnerne er tænkt som konstruktioner til nybyggeri ved fritliggende enfamiliehuse. Rapporten skal give svar på hvordan konstruktioner kan laves, så der ikke opstår svigt i det færdige byggeri.

Emnerne skal betragtes som inspiration til at komme i gang med at skrive den indledende problemstilling. Emne der vælges, skal være noget man ikke ved i forvejen, så analyse og konklusion bidrager til større viden om byggeri.

# Sikring mod indtrængning af overfladevand

Emnet er et aktuelt problem på grund af det ekstreme vejr, vi har oplevet i de seneste år. Emnet kunne starte med en undersøgelse hvor stor problemet er efterfulgt af en undersøgelse af hvordan et nybyggeri kan sikres mod fremtidens nedbørsmængder.

# Sammenbygning af fundament og terrændæk med fokus på radonsikring

Radonsikring er kommet ind i bygningsreglementet som et krav, da der skønnes at flere dør af cancer på grund radon end der dør i trafikken om året. Radon siver op i husene fra undergrunden. Spørgsmålet er hvordan forhindrer vi radon i at komme ind i husene?

# Radonsikring ved gennembrydninger af terrændæk og fundamenter

Radonsikring er kommet ind i bygningsreglementet som et krav, da der skønnes at flere dør af cancer på grund radon end der dør i trafikken om året. Radon siver op i husene fra undergrunden. Spørgsmålet er hvordan forhindrer vi radon i at komme ind i husene?

# Installationsføring i bygningsbasis

Med bygningsbasis menes primært fundament og terrændæk. Normalt placeres masser af installationer i bygningsbasis med risiko for utætheder der giver risiko for indtrængning af radongasser fra undergrunden med dødelige sygdomme til følge.

# Indbygning af installationer i terrændæk

Normalt placeres en masse installationer i terrændækket med risiko for utætheder, der giver risiko for indtrængning af radongasser fra undergrunden med dødelige sygdomme til følge. Ydermere vil utætheder i vandbårne anlæg være svære at vedligeholde og dermed dyre at udskifte.

# Sikring mod opstigende grundfugt i nybyggeri

Da undergrunden altid er mere eller mindre fugtig, vil der altid være risiko for at vand kan opsuges i konstruktioner med risiko for udvikling af skimmelsvampe, der er sundhedsskadelige.

# Terrændæk indeholdende organiske materialer

Da undergrunden altid er mere eller mindre fugtigt, vil der altid være risiko for at vand kan opsuges i konstruktioner med risiko for råd og svamp i organiske materialer. Spørgsmålet er hvordan dette kan forhindres.

# Sikring af godt indeklima

Krav til indeklimaet er blevet større og større de seneste år. Årsagen findes sikkert i det stigende krav til husenes tæthed, der bevirker, at der ikke automatisk sker en luftudskiftning i vores boliger.

# Tagkonstruktioners forankring

Skønt det er alment kendt at tagkonstruktioner skal kunne holde i blæsevejr sker der alligevel stormskader på huse i Danmark. Spørgsmålet er hvad der bør gøres for at forhindre disse skader.

# Problemet med kuldebroer

Det at varmen trækker ud ved kuldebroer er et problem, men måske et endnu større problem er at det også giver kolde overflader på den indvendige side, der giver kondensdannelse med opfugtning til følge, der igen giver risiko for skimmelsvampe.

# Sikring mod fygesne

Der skal ikke ret stor sprække til for at fygesne kan komme ind. Men hvordan kan nybyggeri sikres mod at dette sker og hvad er kravene egentlig?

# Installationsføring kontra damptæthed

Efter de stigende energikrav gennem de seneste år er også blevet større og større fokus på damptæthed. Normalt sikres dette ved at opsætte en folie der skal sikre tætheden, men de udførende står med en udfordring i at bygge damptæt, hvis installationer skal krydse folien der skal sikre tætheden. Spørgsmålet er hvordan tætheden sikres bedst mulig?

# Sikring af stabilitet i det danske vejr

Det er alment kendt at husene skal kunne holde i blæsevejr, men alligevel sker der stormskader på huse i Danmark. Spørgsmålet er, hvordan sikres stabiliteten i et etplanshus i det danske vejr.

# Udluftning af tagrum

Et tagrum skal normalt udluftes for at leve op til Br-kravene. Spørgsmålet er, hvorfor overhovedet denne udluftning og hvordan sikres denne udluftning?

# Diffusionsåbne konstruktioner kontra damptæthed

Der tales om diffusionsåbne konstruktioner og damtæthed. Hvad er sammenhængen ved disse to begreber og hvad skal en projekterende være opmærksom på?